open-index/open-wikipedia-markdown huggingface dataset:
இரும்புத்தலை

**இரும்புத்தலை** (*Irumbuthalai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள அம்மாப்பேட்டை ஊராட்சி ஒன்றியத்தில் உள்ள ஒரு கிராமம் ஆகும். இரும்புத்தலைக் கிராமத்தில் வரலாற்றுச் சிறப்புமிக்க திரிலோகநாதர் கோயிலும் மாரியம்மன் கோயிலும் அமைந்துள்ளது. இது கிராம ஊராட்சி மன்றமாகவும் செயல்படுகிறது. 

## அமைவிடம்
இரும்புத்தலை கிராமம், கும்பகோணம்-பாபநாசம் சாலையில், திருக்கருகாவூருக்கு அருகில் அமைந்துள்ளது. 

## மக்கள்தொகை
2011 மக்கள்தொகை கணக்கெடுப்பின்படி, இரும்புத்தலை கிராமத்தில் 1234 ஆண்கள் மற்றும் 1238 பெண்கள் என மொத்தம் 2,472 பேர் இருந்தனர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பர்காசைட்டு

**பர்காசைட்டு** (*Pargasite*) என்பது  NaCa2(Mg4Al)(Si6Al2)O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பர்காசிட்டிக் ஆர்ன்பிளெண்டே என்ற பெயராலும் இக்கனிமம் அறியப்படுகிறது. ஆம்பிபோல் குழுவில்  ஓர் இனோசிலிக்கேட்டு அணைவாக இது வகைப்படுத்தப்படுகிறது. 

முதன்முதலில் 1814 ஆம் ஆண்டு பின்லாந்தின் பர்காசு நகரத்தில் கண்டுபிடிக்கப்பட்டு விவரிக்கப்பட்டது. மேலும் கிடைத்த அந்தப் பகுதியின் நினைவாகப் பெயரிடப்பட்டது.

பன்னாட்டு கனிமவியல் சங்கம் பர்காசைட்டு கனிமத்தை Prg என்ற குறியீட்டால் அடையாளப்படுத்துகிறது.

புவியின் மையப் பகுதிக்கு மேலே உள்ள பாறைகளால் ஆன பகுதியான மேல்மட்ட மூடகத்தில் உள்ள முக்கிய நீர் சேமிப்பு தளம் பர்காசைட்டு ஆகும். இருப்பினும், 90 கிமீ (56 மைல்) தொலைவுக்கும்  அதிகமான ஆழத்தில் இது நிலையற்றதாகிவிடும். நீர் சேமிப்பு திறனிலும் மேல் மூடகத்தின் எல்ரோசோலைட்டு எரிமலையின் திட வெப்பநிலையில் குறிப்பிடத்தக்க விளைவுகளை இது ஏற்படுத்துகிறது.

பர்காசைட்டு ஓர் இரத்தினக் கல்லாகப் பயன்படுத்தப்படுகிறது. 

## மேற்கோள்கள்

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:இனோசிலிக்கேட்டுகள்
பகுப்பு:ஐதராக்சைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஆம்பிபோல் குழுக் கனிமங்கள்
அன்னல்லூர்

**அன்னல்லூர்***(Annallur)* என்பது இந்தியாவின் தென் மாநிலமான கேரள மாநிலத்தின் திருச்சூர் மாவட்டத்தில் அமைந்துள்ள ஒரு கிராமம் ஆகும். இது திருச்சூர் நகராட்சியிலிருந்து சுமார் 33 கிலோமீட்டர் (20 மைல்) தொலைவிலும் இரிஞ்சாலாகுடாவின் துணை மாவட்ட தலைமையகத்திலிருந்து 18 கிலோ மீட்டர் (11 மைல்) தொலைவிலும் அமைந்துள்ளது. இந்தக் கிராமம் மாலா கிராம ஊராட்சியின் ஒரு பகுதியாகும். இது விவசாய நடவடிக்கைகளுக்கு பெயர் பெற்றது மற்றும் சில சிறு தொழில்களையும் கொண்டுள்ளது.
## புவியியல்
அன்னல்லூர் 10.295520°N 76.3038200°E என்ற புவியியல் ஆள்கூறுகளில் அமைந்துள்ளது. கடல் மட்டத்திலிருந்த சராசரியாக 7 மீட்டர் (23அடி) உயரத்தில் உள்ளது. அருகிலுள்ள நகரமான சாலக்குடியிலிருந்து 6 கிலோமீட்டர் (4மைல்) தொலைவில் அன்னல்லூர் உள்ளது. இந்தக் கிராமம் முக்கிய நகரமான திருச்சூரிலிருந்து கமார் 37 கிலோ மீட்டர் (23 மைல் தொலைவில் உள்ளது.

## போக்குவரத்து
அன்னல்லூரை சாலை, இரயில் மற்றும் விமானம் மூலம் எளிதல் அடையலாம். அருகிலுள்ள விமான நிலையம் கொச்சின் பன்னாட்டு விமான நிலையம் ஆகும். இது சுமார் 26 கிலோ மீட்டர் (16மைல்) தொலைவில் உள்ளது. அருகிலுள்ள இரயில் நிலையம் சாலக்குடி ஆகும். இது சுமார் 4 கிலோ (2 மைல்) தொலைவில் உள்ளது. இந்தக் கிராமம் சாலை வழியாக நன்கு இணைக்கப்பட்டுள்ளது. மேலும் அருகிலுள்ள கேரள மாநில சாலை போக்குவரத்துக் கழகத்தின் பேருந்துகள் இப்பகுதிக்கு இயக்கப்படுகின்றன. மேலும் இக்கிராமம் சாலக்குடிக்கு சுமார் 5 கிலோமீட்டர் (3 மைல்) தொலைவில் அமைந்துள்ளது.

## மக்கள் தொகை
2001 ஆம் ஆண்டு இந்திய மக்கள் தொகைகை கணக்கெடுப்பின் படி இக்கிராமத்தின் மொத்த கிராமத்தின் மக்கள்தொகை 6254 ஆக இருந்தது. அதில் 3050 ஆண்கள் மற்றும் 3204  பெண்கள் இருந்தனர்.  
## மேற்கோள்கள்

பகுப்பு:திருச்சூர் மாவட்டத்திலுள்ள கிராமங்கள்
வித்யா சங்கர்

**வித்யா சங்கர்** (*Vidya Shankar*, 28 திசம்பர் 1919—29 சூன் 2010) என்பவர் ஒரு புகழ்பெற்ற இந்திய இசையியலாளர், கல்வியாளர்,*[[வீணை]]* இசைக்கலைஞர் ஆவார். இசைக் கலைஞர்களுக்கான மிக உயர்ந்த இந்திய விருதான சங்கீத நாடக அகாடமி விருதைப் பெற்றவர்.

## தொழில்
வித்யா உயர்நிலைப் பள்ளி வரை வீட்டிலேயே கல்வி பயின்றார். இவருக்குப் பிடித்த பாடமான கணிதத்தில் திறமையானவராக இருந்ததால், அந்தத் துறையில் பட்டம் பெற விரும்பினார். ஆனால் "பெண்ணுக்கு கல்லூரியில் அது மிகவும் கடினமான பாடமாக இருக்கும் என்று உணர்ந்த அவரின் தந்தை அதை நிராகரித்தார். அதற்கு பதிலாக அவர் என்னை இசையை எடுக்கச் செய்தார்". ஆசிரியர் பயிற்சிப் படிப்பை முடித்த பிறகு, இவர் கலா நிலையம், சில்ரன் கார்டன் பள்ளி, சென்னையில் உள்ள கலாக்ஷேத்ரா அறக்கட்டளையில் கணிதம் கற்பித்தார். பின்னர் மத்திய கர்நாடக இசைக் கல்லூரியில் சமசுகிருதம் மற்றும் இசையியல் ஆசிரியராக இருந்தார்.

வித்தியா தனது துவக்ககால இசைக் கல்வியை டி. எஸ். சபேச ஐயரிடம் கற்றார். மேலும் மெட்ராஸ் சபாபதி ஐயர் மற்றும் இசைக்கலைஞர் டி. எல். வெங்கடராம ஐயர் ஆகியோரிடம் மேம்பட்ட இசைப் பயிற்சி பெற்றார். சமசுகிருதம், ஆங்கிலம் ஆகியவற்றில் இவருக்கு இருந்த புலமை காரணமாக,  சிறந்த கருநாடக இசைக்கலைஞரான சியாமா சாஸ்திரிகள் குறித்து, ஏராளமான கட்டுரைகளையும், புத்தகங்களையும் வெளியிட்டார். 2007 ஆம் ஆண்டில், இவருக்கு சங்கீத நாடக அகாதமி விருது வழங்கப்பட்டது.

## தனிப்பட்ட வாழ்க்கை
புகழ்பெற்ற சந்திரசேகர் அறிவுஜீவி குடும்பத்தைச் சேர்ந்த வித்தியா, இயற்பியலுக்கு நோபல் பரிசு பெற்ற சுப்பிரமணியம் சந்திரசேகரின் தங்கையும், இயற்பியலுக்கு நோபல் பரிசு பெற்ற சி.வி. ராமனின் மருமகளும் ஆவார். இவர் பாரி & கோ நிறுவனத்தின் நிர்வாகியான வி. எஸ். ஐயரை மணந்தார். இந்த இணையருக்கு வி. எஸ். சிவகுமார், வி. எஸ். மகேஷ், டாக்டர் வி. எஸ். சுந்தர் ஆகிய மூன்று மகன்கள் உண்டு.

சில காலம் உடல்நலக் குறைவால் அவதியுற்ற வித்தியா, 2010 சூன் 29 அன்று காலை, மைலாப்பூரில் உள்ள அவரது இல்லத்தில் காலமானார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பயிற்றுநர்கள்
பகுப்பு:தமிழிசைக் கலைஞர்கள்
பகுப்பு:இந்திய இசையியலாளர்கள்
பகுப்பு:இந்திய இசைக் கலைஞர்கள்
பகுப்பு:2010 இறப்புகள்
பகுப்பு:1919 பிறப்புகள்
பகுப்பு:சந்திரசேகர் குடும்பம்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
செந்தலைவாயல்

**செந்தலைவாயல்** (*Senthalaivayal*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள சேதுபாவா சத்திரம் வட்டத்தில் உள்ள ஒரு கிராமம் ஆகும். இது தஞ்சாவூர் மாவட்டத் தலைமையகத்திலிருந்து தெற்கே 79 கிமீ தொலைவில் அமைந்துள்ளது. சேதுபாவச்சத்திரத்திலிருந்து 10 கி.மீ. தொலைவிலும் மாநிலத் தலைநகர் சென்னையிலிருந்து 394 கி.மீ. தொலைவிலும் கிழக்கு கடற்கரைச் சாலையில் அமைந்துள்ளது.

## மக்கள்தொகை
2011 மக்கள்தொகை கணக்கெடுப்பின்படி, செந்தலைவாயல் கிராமத்தில் 946 ஆண்கள் மற்றும் 987 பெண்கள் என மொத்தம் 1,933 பேர் இருந்தனர். செந்தலைவாயலில் பாலின விகிதம் 1043 ஆகவும் எழுத்தறிவு விகிதம் 62.55% ஆகவும் இருந்தது.

## அருகிலுள்ள கிராமங்கள்
செந்தலைவாயல் கிராமத்திற்கு அருகிலுள்ள கிராமங்களாக, பனங்குளம் முதுகாடு விளாங்குளம், அடைக்கத்தேவன், வில்லுனிவயல், சோலைக்காடு, ஆவிதயனிக்கோட்டை, திருவத்தேவன், குப்பத்தேவன், கோமங்கலம், விட்டம்பட்டி,
உள்ளிட்டவை உள்ளன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
அன்யோலைட்டு

**அன்யோலைட்டு** (*Anyolite*) என்பது ஒன்றோடொன்று சேர்ந்து வளர்ந்த பச்சை நிற சோய்சைட்டு கனிமம், கருப்பு/அடர் பச்சை பர்காசைட்டு கனிமம் மற்றும் சிவப்புக் கல் ஆகியவற்றால் ஆன ஓர் உருமாற்றப் பாறையாகும். 
தான்சானியாவின் அருசா பகுதியிலும் ஆத்திரியாவிலும் இப்பாறை வகை காணப்படுகிறது. சில நேரங்களில் சோய்சைட்டு என்ற கனிமத்தின் வகையாக தவறாக புரிந்து கொள்ளப்படுகிறது. அன்யோலைட்டு என்ற சொல் உருமாற்றப் பாறைக்கு அதிகாரப்பூர்வமாக ஏற்றுக்கொள்ளப்பட்ட சொல் அல்ல. இதன் பெயர் "பச்சை" என்று பொருள்படும் மாசாய் மொழி சொல்லில் இருந்து அன்யோலைட்டு பெறப்பட்டது. சோய்சைட்டில் அன்யோலைட்டு ரூபி, சிவப்புக்கல் சோய்சைட்டு, தாங்கன்யிகா ஆர்ட்சுடோன் என்ற பெயர்களாலும் குறிப்பிடப்படுகிறது.

மாறுபட்ட நிறங்கள் அன்யோலைட்டு கனிமத்தை சிற்பங்கள் மற்றும் பிற அலங்காரப் பொருட்களுக்கு உதவும் பிரபலமான பொருளாக ஆக்குகின்றன. அன்யோலைட்டு முதன்முதலில் 1954 ஆம் ஆண்டு தான்சானியாவின் இலாங்கிடோ மாவட்டத்திற்கு அருகிலுள்ள முண்டராரா சுரங்கத்தில் கண்டுபிடிக்கப்பட்டது.

2010 ஆம் ஆண்டில், செயலிழந்த நிறுவனமான ரெக்கின் நிறுவனத்திற்குச் சொந்தமான 2 கிலோகிராம் எடையுள்ள தான்சானியாவின் இரத்தினம் என்று அழைக்கப்படும் ஒரு கல், மோசடியாக £11 மில்லியன் என மதிப்பிடப்பட்டது, உண்மையில் இது சுமார் £100 மதிப்புள்ள அன்யோலைட்டின் ஒரு கட்டி என்று கூறப்பட்டது. இறுதியில் £8000 விலைக்கு விற்கப்பட்டது. இந்தக் கல் முதலில் தான்சானியாவின் அருசா நகரத்திற்கு அருகிலுள்ள ஒரு சுரங்கத்திலிருந்து வந்ததாகக் கூறப்படுகிறது.

## மேற்கோள்கள்

## வெளி இணைப்புகள்
* 

பகுப்பு:உருமாறிய பாறைகள்
பகுப்பு:இரத்தினக் கற்கள்
பகுப்பு:பாறையியல்
பொக்கன்விடுதி

**பொக்கன்விடுதி** (*Pookkanviduthi*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பேராவூரணி வட்டத்தில் அமைந்துள்ள ஒரு கிராமம் ஆகும்.

## மக்கள்தொகை
2011 மக்கள்தொகை கணக்கெடுப்பின்படி, பொக்கன்விடுதி கிராமத்தில் 6,424 பேர் இருந்தனர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
விசுணம்பேட்டை

**விசுணம்பேட்டை** (*Vishnampettai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பூதலூர் ஊராட்சி ஒன்றியத்தில் உள்ள ஒரு கிராமம் ஆகும். 

## புவியியல்
விசுணம்பேட்டை கிராமம் காவிரி, குடமுருட்டி, கொள்ளிடம் ஆறுகள் ஓடும் பகுதியில் அமைந்துள்ளது. விசுணம்பேட்டையின் மொத்த புவியியல் பரப்பளவு 607.52 எக்டேர் ஆகும்.

## மக்கள்தொகை
2011 மக்கள்தொகை கணக்கெடுப்பின்படி, விசுணம்பேட்டை கிராமத்தில் 1314 ஆண்கள் மற்றும் 1341 பெண்கள் என மொத்தம் 2655 பேர் இருந்தனர். விசுணம்பேட்டையின் பாலின விகிதம் 1047 ஆகவும் எழுத்தறிவு விகிதம் 73.12% ஆகவும் இருந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
கல்சுபாய் அரீசுசந்திரகாத் வனவிலங்கு சரணாலயம்

**கல்சுபாய் அரீசுசந்திரகாத் வனவிலங்கு சரணாலயம்** (*Kalsubai Harishchandragad Wildlife Sanctuary*) என்பது இந்தியாவின் மகாராட்டிர மாநிலத்தின் வடக்கு மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட பகுதியாகும். தோராயமாக 361.71 சதுரகிலோமீட்டர் பரப்பளவில்,  முதன்மையாக அகமதுநகர் மாவட்டத்தின் அகோல் தாலுகாவிற்குள் அமைந்துள்ளது. இந்த சரணாலயத்தில் மகாராட்டிராவின் மிக உயரமான சிகரமான (1,646 மீ) கல்சுபாய் மலையும், வரலாற்று சிறப்புமிக்க அரீசுசந்திரகாத் மலைக்கோட்டையும் உள்ளன. 

இந்த சரணாலயத்தின் கரடுமுரடான நிலப்பரப்பில் ஈரப்பதமான இலையுதிர் மற்றும் அரை பசுமையான காடுகள் உள்ளன. இந்திய சிறுத்தை, காட்டுப் பூனை, பனை மரநாய் மற்றும் இந்திய ராட்சத அணில் போன்ற பாலூட்டிகளும், பல வகையான ஊர்வன மற்றும் பறவைகளும் இங்கு வாழ்கின்றன.  பருவகால மலையேற்றமும் சுற்றுச்சூழல் சுற்றுலாவும் இங்கு சிறப்பாக நடைபெறுகின்றன. 

## மேற்கோள்கள்

பகுப்பு:இந்திய காட்டுயிர் காப்பகங்கள்
பகுப்பு:இந்தியாவில் பாதுகாக்கப்பட்ட பகுதிகள்
பகுப்பு:மகாராட்டிரப் புவியியல்
சூழியக்கோட்டை

**சூழியக்கோட்டை** (*Sooliyakkottai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள அம்மாப்பேட்டை ஊராட்சி ஒன்றியத்தில் உள்ள ஒரு கிராமம் ஆகும். இது மாவட்டத் துணைத்தலைமையகமான பாபநாசத்திலிருந்து (வட்டாச்சியர் அலுவலகம்) 22 கிமீ தொலைவிலும், மாவட்டத் தலைமையகமான தஞ்சாவூரிலிருந்து 20 கிமீ தொலைவிலும் அமைந்துள்ளது. 2009 புள்ளிவிவரங்களின்படி, சூழியக்கோட்டை என்பது கிராம ஊராட்சி ஆகும்.

## மக்கள்தொகை
2011 மக்கள்தொகை கணக்கெடுப்பின்படி, சூழியக்கோட்டை கிராமத்தில் 1125 ஆண்கள் மற்றும் 1196 பெண்கள் என மொத்தம் 2316 பேர் இருந்தனர். சூழியக்கோட்டையின் பாலின விகிதம் 1047 ஆகவும் எழுத்தறிவு விகிதம் 72.53% ஆகவும் இருந்தது.

## கிராமங்கள்
சூழியக்கோட்டைக்கு அருகில் அமைந்துள்ள கிராமங்கள்: புகழ்குளிதப்பட்டு, கத்திரிநத்தம், இராராமுத்திரக்கோட்டை, நல்லவன்னியன்குடிகாடு, திருபுவனம், அருந்தவபுரம், புலியக்குடி, கம்பையநத்தம், ஜம்புகாம்பாள்புரம், செண்புகாபுரம்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சிங்கோரி வனவிலங்கு சரணாலயம்

**சிங்கோரி வனவிலங்கு சரணாலயம்** (*Singhori Wildlife Sanctuary*) என்பது இந்தியாவின் மத்தியப் பிரதேச மாநிலத்தில் உள்ள இராய்சேன் மாவட்டத்தின் பாரி தாலுக்காவில் அமைந்துள்ள ஒரு பாதுகாக்கப்பட்ட பகுதியாகும். 1976 ஆம் ஆண்டு சூலை மாதம் 2 ஆம் தேதியன்று ஓர் வனவிலங்கு சரணாலயமாக இது அதிகாரப்பூர்வமாக அறிவிக்கப்பட்டது. இரதபாணி புலிகள் காப்பகத்தின் ஒரு பகுதியாக சிங்கோரி வனவிலங்கு சரணாலயம் உள்ளது.  இரண்டு முக்கிய பருவகால ஆறுகளான கோகாராவும் பர்னாவும் சரணாலயத்தின் வழியாகப் பாய்கின்றன. சரணாலயத்தின் விலங்கினங்களில் வங்காளப் புலி, இந்திய சிறுத்தை, சிட்டல், சம்பார், காட்டுப்பன்றி போன்ற பாலூட்டிகள் இங்கு வாழ்கின்றன.  சரணாலயத்தில் உள்ள காடுகள் வெப்பமண்டல வறண்ட இலையுதிர் காடுகள் ஆகும்.

## மேற்கோள்கள்

பகுப்பு:இந்திய காட்டுயிர் காப்பகங்கள்
பகுப்பு:மத்தியப் பிரதேசம்
பகுப்பு:ராய்சேன் மாவட்டம்
சர்வானி

**சர்வானி** (*Zarwani*) இந்தியாவின் குசராத்து மாநிலத்திலுள்ள நர்மதா மாவட்டத்தில் இருக்கும்  ஒரு கிராமமாகும்.. நந்தோடு சட்டமன்றத் தொகுதியில் இக்கிராமம் அமைந்துள்ளது. கிராமத்தின் அஞ்சல் குறியீட்டு எண் 393155 ஆகும்.

## சுற்றுலா
சர்வானி அருவி மற்றும் சர்வானி சுற்றுச்சூழல் முகாம் தளம் ஆகியவை இப்பகுதியில் அமைந்துள்ள சுற்றுலாத் தளங்களாகும். இவை பார்வையாளர்களை ஈர்க்கின்றன. மேலும் இங்கு சுற்றுலாவை அதிகரிக்க அரசாங்கம் முயற்சிகளை மேற்கொண்டுள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பில் சர்வானி கிராமத்தில் மொத்தம் 517 குடும்பங்கள் வசித்தன. இக்குடும்பங்களில் மொத்தமாக 2931 மக்கள் இருந்தனர். இம்மக்கள் தொகையில் ஆண்களின் எண்ணிக்கை 1474 ஆகவும் பெண்களின் எண்ணிக்கை 1457 ஆகவும் இருந்தது. 

சர்வானி கிராமத்தில் 0-6 வயதுடைய குழந்தைகளின் எண்ணிக்கை 633 ஆகும், இது கிராமத்தின் மொத்த மக்கள் தொகையில் 21.60% ஆகும். கிராமத்தின் சராசரி பாலின விகிதம் 988 ஆகும். இது குசராத்து மாநில சராசரியான 919 என்பதை விட அதிகமாகும். மக்கள் தொகை கணக்கெடுப்பின்படி சர்வானிக்கான குழந்தை பாலின விகிதம் 1089 ஆகும், இது குசராத்து மாநில சராசரியான 890 என்பதை விட அதிகமாகும்.

குசராத்தை விட சர்வானி கிராமம் குறைந்த எழுத்தறிவு விகிதத்தைக் கொண்டிருந்தது. சர்வானி கிராமத்தின் எழுத்தறிவு விகிதம் குசராத்தின் 78.03% என்பதுடன் ஒப்பிடும்போது 52.74% ஆக இருந்தது. சர்வானியில் ஆண்கள் எழுத்தறிவு விகிதம் 67.55% ஆகவும், பெண்கள் எழுத்தறிவு விகிதம் 37.36% ஆகவும் இருந்தது.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:நர்மதா மாவட்டம்
தந்தோர்

**தண்டோர்** அல்லது **தந்தோர்** (*Dhandhor*) அல்லது **தர்கோர்** என்பது இந்தியாவில் யாதவ் சாதியின் ஒரு துணைப்பிரிவு ஆகும். இன்றைய உத்தரப் பிரதேசத்தில் உள்ள ஜான்பூர் மாவட்டத்தின் சேனாபூர் கிராமத்தின் முதல் குடியேறிகள் தாங்கள்தான் என்று தர்கோர்கள் கூறுகின்றனர். மேலும் அசல் தாக்கூர் குடியேறிகளைப் பாதுகாக்கும் பொறுப்பு இவர்களுக்கு இருந்திருக்கலாம். குவால்வன்சி அகிர் துணை சாதிக்குப் பிறகு பூர்வாஞ்சலில் (உத்தரப் பிரதேசத்தின் கிழக்குப் பகுதி) யாதவர்களின் இரண்டாவது மிகவும் பிரதிநிதித்துவப்படுத்தப்பட்ட துணைச்சாதிகள் இவர்கள். இவர்கள் மத்தியப் பிரதேசம், பீகார் மற்றும் சத்தீசுகரிலும் வாழ்கின்றனர்.

## சொற்பிறப்பியல்
*தண்டோர்* என்ற சொல் சொற்பிறப்பியல் ரீதியாக "கால்நடைகளில் செல்வம் உள்ளவர்" என்பதைக் குறிக்கிறத. இது *தன்* ; செல்வம் மற்றும் *தோர்* ; குளம்புள்ள கால்நடைகள் ஆகியவற்றிலிருந்து பெறப்பட்டது.

## வரலாறு
தண்டோர் (தர்கோர்) இனம் மத்திய - தென்னிந்தியாவின் துண்டக் (தண்டகாரண்யம்) காடுகளிலிருந்து இடம்பெயர்ந்துள்ளனர்.

## கலாச்சாரம்
அவதி, போஜ்புரி, மகதி, சத்திசுகரி கிளைமொழிகள் பேசப்படும் பகுதிகளில் அகிரின் மூன்று குலங்கள் ஆதிக்கம் செலுத்துகின்றனர். அதாவது தண்டோர், குவால், கிருஷ்ணாவுத். இந்த மூன்று முக்கிய குழுக்கள் மட்டுமே சானைனி அல்லது லோரிகி பாடும் பாரம்பரியத்தைத் தொடர்கின்றனர். எருமை வளர்ப்பவர்/மேய்ச்சல் அகிர்கள் தண்டோர்கள் என்று அழைக்கப்பட்டனர். இவர்கள் பால், தயிர் போன்றப் பொருட்களை விற்பனைச் செய்பவர்கள்.

## மேற்கோள்கள்

## மேலும் படிக்க
*

பகுப்பு:இந்திய இனக்குழுக்கள்
சூடோபியா 2

***சூடோப்பியா அல்லது சூட்ரோபோலிசு 2*** 2025ஆம் ஆண்டு வெளிவந்த ஓர் அமெரிக்க அசைவூட்ட நகைச்சுவை சாகசத் திரைப்படமாகும். வால்ட் டிஸ்னி வெளியீட்டில் வந்த இத்திரைப்படம்  89ஆவது அகாதமி விருதுகள் விழாவில் சிறந்த அசைவூட்ட்டத் திரைப்படம் விருதினை பெற்றது. சூடோப்பியா (2016)-வின் தொடர்ச்சியாக, இது ஜாரெட் புஷ் மற்றும் பைரன் ஹோவர்ட் ஆகியோரால் இயக்கப்பட்டது. இதற்கு கதை எழுதியவர் புஷ். இதனைத் தயாரித்தவர் யவெட் மெரினோ.

## மேற்கோள்கள்

பகுப்பு:2025 திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்கத் திரைப்படங்கள்
கமாரியா அகிர்

**கமாரியா** (*Kamaria Ahir*) என்பது இந்தியாவில் அகிர் அல்லது யாதவ சாதியின் துணைப்பிரிவாகும்.

மதுராவின் அகிர் பாரா, அதாவது சதார் பஜார், கன்னோஜில் இருந்து வந்த இரண்டு குடும்பங்களால் நிறுவப்பட்டது. இவை சவுதாரி பரிவார் (தலைமை குடும்பம்) மற்றும் *தூத் பரிவார்* (பால் குடும்பம்) ஆகும். பால் குடும்பம் கமாரியா குலத்தைச் சேர்ந்த தேசுவர் கோத்திரத்தின் சிப்பாய் துளசி இராமுக்கு சொந்தமானது. இன்றைய நிலவரப்படி, இந்தக் குடும்பம் மகாதேவ் காட் அகாராவை சொந்தமாகக் கொண்டுள்ளது. மத்தியப் பிரதேசத்தின் குவாலியரில் உள்ள ஜௌராசி என்ற கிராமத்தில் கமாரியா அகிர் ஜமீன்தாரி வைத்திருந்தார்.  கமரியா அகிர்கள் பெரும்பாலும் மேற்கு உத்தரப் பிரதேசத்திலும், மத்தியப் பிரதேசத்தின் சில பகுதிகளிலும் காணப்படுகின்றனர். இதில் மதுரா, ஆக்ரா, எட்டாவா (எட்டாவாவில் அதிகம்), மைன்புரி, எட்டா, பிரோசாபாத், ஜான்சி, குவாலியர், ஜவ்பூர், பிந்த் முதன்மையானவை.
## பிரபலங்கள்
[thumb|203x203px|[முலாயம் சிங் யாதவ், ஒரு கமரியா அகிர் (வலதுபுறம் நிற்கிறார்)]]

முலாயம் சிங் யாதவ்,  சமாஜ்வாதி கட்சியின் நிறுவனர், உத்தரப் பிரதேசத்தின் முன்னாள் முதல்வர் மற்றும் இந்தியாவின் முன்னாள் பாதுகாப்பு அமைச்சர்

## மேற்கோள்கள்

பகுப்பு:இந்திய இனக்குழுக்கள்
ராபர்ட் புல்லர்டன்

**ராபர்ட் புல்லர்டன்** (*Robert Fullerton*) (16 சனவரி 1773 – 6 சூன் 1831) என்பவர் இசுக்கொட்லாந்து அரசியல்வாதி; பிரித்தானிய கிழக்கிந்திய நிறுவனத்தால் நியமிக்கப்பட்ட மலாயா நீரிணை குடியேற்றங்களின் ஆளுநர்களில் முதல் ஆளுநர்; மற்றும் இசுக்கொட்லாந்து குடியேற்ற நிர்வாகி ஆவார்.

1773-ஆம் ஆண்டு இசுக்கொட்லாந்து, எடின்பரோ மாநகரில் பிறந்தவர். ராபர்ட் புல்லர்டன், தன் முதல் நியமனத்தை பிப்ரவரி 4, 1824 அன்று பெற்றார். பின்னர் அவர் பினாங்கு தீவின் ஆளுநராக 1824 ஆகத்து 20 முதல் 1826 வரை பணிபுரிந்தார். 

அதன் பிறகு அவர் பிரித்தானிய இந்தியா நிர்வாகத்தின் கீழ் **[[நீரிணைக் குடியேற்றங்கள்|சிங்கப்பூர் நீரிணைக் குடியேற்றங்கள்]]** *(Straits Settlements of Singapore)* (கிறிஸ்துமசு தீவு மற்றும் கொக்கோசு (கீலிங்) தீவுகள்), **[[பினாங்கு]]** (செபராங் பிறை மாகாணம்) மற்றும் மலாக்கா குடியேற்றத்தின் ஆளுநரானார்.

## நீரிணை குடியேற்றங்களின் ஆளுநர்

பினாங்கை தளமாகக் கொண்ட நீரிணை குடியேற்றங்களின் ஆளுநரான ராபர்ட் புல்லர்டன், 1826 நவம்பர் 27 முதல் 1830 நவம்பர் 12 வரை அந்தப் பதவியில் பணியாற்றினார். நீரிணை குடியேற்றங்களில் நகராட்சி அமைப்பை உருவாக்கிய பெருமையும் புல்லர்டனுக்கு உண்டு.  

1820-களின் பிற்பகுதியிலும் 1830-களின் முற்பகுதியிலும், நானிங் போரில் ஈடுபட்ட புல்லர்டன், உள்ளூர் தலைவர்களுக்கு எதிராகச் செயல்பட்டாஎர். இந்தப் போர், உள்ளூர் தலைவர்களுக்கும் பிரித்தானியர்களுக்கும் இடையிலான தொடக்க்கால மோதல்களில் ஒன்றான நானிங் போருக்கும் *([[:en:Naning War|Naning War]])* வழிவகுத்தது.

## மேலும் காண்க
* நானிங்
* பினாங்கு ஆளுநர்
* நீரிணை குடியேற்றங்களின் ஆளுநர்கள் பட்டியல்
* பிரான்சிஸ் லைட்

## நூல்கள்
* 

## மேற்கோள்கள்

## வெளி இணைப்புகள்
*Biography of Robert Fullerton
*Biography on Singapore Infopedia

பகுப்பு:1773 பிறப்புகள்
பகுப்பு:1831 இறப்புகள்
பகுப்பு:சிங்கப்பூரில் பிரித்தானிய ஆட்சி
பகுப்பு:பினாங்கு அரசு
பகுப்பு:பிரித்தானிய மலாயா‎
துதியா

**துதியா** (*Dudhiya*) இந்தியாவின் சார்க்கண்டில் உள்ள தன்பாத் மாவட்டத்தின் பாலியாபூர் சமூக மேம்பாட்டுத் தொகுதியிலுள்ள  ஒரு கிராமமாகும். துதியா கிராமம் சிந்துரி சட்டமன்றத் தொகுதிக்கும் தன்பாத் மக்களவைத் தொகுதிக்கும் உட்பட்டதாகும்.

## புவியியல்
23°42′26″வடக்கு 86°33′55″கிழக்கு என்ற புவியியல் ஆள்கூறுகளில் துதியா கிராமம் 5.65 சதுரகிலோமீட்டர் பரப்பளவைக் கொண்டுள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பில் துதியா கிராமத்தில் மொத்தம் 561 குடும்பங்கள் வசித்தன. இக்குடும்பங்களில் மொத்தமாக 3046 மக்கள் இருந்தனர். இம்மக்கள் தொகையில் ஆண்களின் எண்ணிக்கை 1572 ஆகவும் பெண்களின் எண்ணிக்கை 1474 ஆகவும் இருந்தது.

துதியா கிராமத்தில் 0-6 வயதுடைய குழந்தைகளின் எண்ணிக்கை 480 ஆகும்.  இது கிராமத்தின் மொத்த மக்கள் தொகையில் 15.76% ஆகும். கிராமத்தின் சராசரி பாலின விகிதம் 938 ஆகும். இது சார்க்கண்ட்டின் மாநில சராசரியான 949 என்பதை விட குறைவாகும். மக்கள் தொகை கணக்கெடுப்பின்படி துதியாவ் உக்கான குழந்தை பாலின விகிதம் 928 ஆகும், இது மாநில சராசரியான 948 என்பதை விட குறைவாகும்.

சார்க்கண்டை விட துதியா கிராமம் அதிக எழுத்தறிவு விகிதத்தைக் கொண்டிருந்தது. துதியா கிராமத்தின் எழுத்தறிவு விகிதம் சார்க்கண்டின் 66.41% என்பதுடன் ஒப்பிடும்போது 69.41% ஆக இருந்தது. துதியாவில் ஆண்கள் எழுத்தறிவு விகிதம் 82.62% ஆகவும், பெண்கள் எழுத்தறிவு விகிதம் 55.35% ஆகவும் இருந்தது.

## மாவோயிசுட்டு செயல்பாடுகள்
சார்க்கண்ட் மாநிலம் மாவோயிசுட்டு நடவடிக்கைகளால் பாதிக்கப்பட்ட மாநிலங்களில் ஒன்றாகும். 2012 ஆம் ஆண்டு நிலவரப்படி, தன்பாத் மாநிலத்தில் மிகவும்/மிதமாக பாதிக்கப்பட்ட மாவட்டங்களில் இதுவும் ஒன்றாகும். 2016 ஆம் ஆண்டு நிலவரப்படி, தன்பாத் மாவோயிசுட்டு நடவடிக்கைகளைத் தடுக்க மாநில காவல்துறையால் கவனம் செலுத்தும் பகுதியாக அடையாளம் காணப்படவில்லை. இருப்பினும், தன்பாத் பகுதியில் சில தனிமைப்படுத்தப்பட்ட மாவோயிசுட்டு நடவடிக்கைகள் இருந்தன.

## மேற்கோள்கள்

பகுப்பு:சார்க்கண்டு
பகுப்பு:தன்பாத் மாவட்டம்
சம்பராசூரன்

**சம்பராசூரன்** (*Shambara* (சமசுகிருதம்|शम्बर), பாகவத புராணத்தில், கிருஷ்ணர்-ருக்மணிக்கும் பிறந்த குழந்தையான பிரத்தியுமனனை, (மன்மதனின்) துவாரகயிலிருந்து சம்பராசூரன் கடத்திச் செல்கிறான். சம்பராசுரனின் சமையல்காரரும், தெய்வத்தின் உண்மையான வடிவமான மன்மதனின் துணைவியுமான மாயாவதியால் (ரதி) வளர்க்கப்பட்டார். இறுதியில் வளர்ந்த பிறகு, பிரதியும்னன் சம்பராசுரனைக் கொன்று, மாயாவதியுடன் துவாரகையில் உள்ள தனது குடும்பத்திற்குத் திரும்பினார்.

## சம்பராசூரனுடன் போர்
பிரத்தியும்மனன் வளர்ந்த பிறகு, மாயாவதி அவனுக்கு  குழந்தைப் பருவத்தில் பிரத்தியும்மனனை சம்பராசூரன் கடத்திச் சென்ற வரலாற்றை உரைக்கிறாள். மேலும் சம்பராசூரனை கொல்ல பிரத்தியும்மனன் கொல்ல அவதாரம் எடுத்துள்ளதையும் உரைத்தாள். மேலும் பிரத்தியும்மனனுக்கு சம்பராசூரனை கொல்வதற்கான மகாமாயா வித்தியா மந்திரத்தை உபதேசித்தாள். பிரதியும்னன் தனது வாளின் ஒரு அடியால் சம்பராசுரனின் தலையை துண்டித்தான். பின்னர் பிரதியும்னன் துவாரகைக்குச் சென்று, தனது குடும்பத்தினருடன் மீண்டும் இணைந்தான்.
## தொன்மவியல்
சிவபெருமானின் கோபத்தால் எரிக்கப்பட்ட மன்மதன், பின்னர் கிருஷ்ணரின் மகனாகப் பிரத்தியும்மனன் பிறந்தார். தன்னைக் கொல்வதற்காக அவதாரம் எடுத்துள்ள  பிரத்தியும்மனனை சம்பராசூரன் கடத்திச் சென்று கடலில் எறிகிறார். ஒரு பெரிய மீன் குழந்தை பிரத்தியும்மனனை விழுங்கி விடுகிறது.  மீனவர்கள் வலையில் சிக்கிய அதே மீனை சம்பராசூரனிடம் ஒப்படைத்தனர். சம்பராசூரன் அரண்மனையில் சமையற்காரியாக வேலைப் பார்த்த இரதி தேவியின் அம்சமாகப் பிறந்த மாயாவதி எனும் பெண், அம்மீனை அறுக்கையில் குழந்தை பிரத்தியும்மனன் வெளிப்பட்டது. அக்குழந்தை சாம்பலான தனது கணவன் மன்மதனின் அம்சமாக பிறந்ததை அறிந்து கொள்கிறாள். எனவே குழந்தை பிரத்தியும்மனனை பதின்ம பருவம் வளர்க்கிறாள்.
## இராமாயணத்தில்
முனொரு காலத்தில் தேவர்களின் வேண்டுகோளுக்கு இணங்க, கைகேயி தேர் ஓட்ட தசரதன் போரில் சம்பாசூரனை வென்றார். கைகேயின் உதவிக்காக இரண்டு வரங்களை வழங்கினான் தசரதன். பிற்காலத்தில் அவ்வரங்களை பயன்படுத்திய கைகேயி, ஒரு வரத்தால் இராமனை 14 ஆண்டுகள் வனவாசம் செல்ல பணித்தாள். மற்றொரு வரத்தால் தன் மகன் பரதன் அயோத்தியை ஆள வேண்டும் என்று பணித்தாள்.

விசுவாமித்திரருடன் வேள்வியைக் காக்கச் சென்ற இராமன் மற்றும் இலக்குவன், வேள்விக்கு இடையூறு ஏற்படுத்திய சம்பராசூரனின் மகனான சுபாகுவை இராமன் கொன்றான்.
## மேற்கோள்கள்


## வெளி இணைப்புகள்
*Indra and Shambarasura (English)
*Indra and Shambarasura (Sanskrit)
*Pradyumna and Shambarasura (English)

பகுப்பு:இந்து தொன்மவியல் மாந்தர்
பகுப்பு:பாகவத புராண மாந்தர் 
பகுப்பு:அசுரர்
கோரோ வம்சம்

**கோரோ** (*Khoro*)என்பது இந்தியாவில் உள்ள அரியானாவைச் சேர்ந்த அகிர்களின் குலமாகும். ரேவாரி ஒரு காலத்தில் கோரோ அகிர்களால் ஆளப்பட்டது. அமீதா கோரோ, பாக்கித்தானின் சிந்து மாகாணத்தில் ஒரு பிரபலமான அரசியல்வாதி ஆவார்.

## மேலும் காண்க
* அகிர் குலம்

## மேற்கோள்கள்

பகுப்பு:இந்திய இனக்குழுக்கள்
ராபர்ட் இபட்சன்

**ராபர்ட் இபட்சன்** ஆங்கிலம்: *Robert Ibbetson*) (4 மே 1789 – 4 நவம்பர் 1880) என்பவர் இங்கிலாந்து அரசியல்வாதி; 1832 முதல் 1834 வரை பினாங்கு, மலாக்கா, சிங்கப்பூர் ஆகிய நீரிணை குடியேற்றங்களின் 2-ஆவது ஆளுநர்; மற்றும் பிரித்தானிய குடியேற்ற நிர்வாகியும் ஆவார்.

1804-ஆம் ஆண்டில், பிரித்தானிய கிழக்கிந்திய நிறுவனத்தில் எழுத்தராகப் பணியில் சேர்ந்த இவர், படிப்படியாகப் பதவிகளில் உயர்ந்தார். 1807-இல் இவர் பிரித்தானிய கிழக்கிந்திய நிறுவனத்தின் செயலாளர் அலுவலகத்தில் உதவியாளராக நியமிக்கப்பட்டார்.

## நீரிணை குடியேற்றங்களின் ஆளுநர்
 
ராபர்ட் இபட்சன் 1789 மே 4 ஆம் தேதி பிறந்தார். அவரின் பெற்றோரைப் பற்றி அதிகம் அறியப்படவில்லை. 1804-ஆம் ஆண்டு அவரின் தந்தை அவரை இலண்டனில் உள்ள பிரித்தானிய கிழக்கிந்திய நிறுவனத்தின் அலுவலகத்திற்கு அழைத்துச் சென்றார். பினாங்கில் உள்ள கிழக்கிந்திய நிறுவனத்தில் அவருக்கு உதவியாளர் பதவி வழங்கப்பட்டது. அதன் பின்னர் நிறுவனத்திற்குள் அவர் படிப்படியாக உயர்ந்தார்.

1807-ஆம் ஆண்டு பினாங்கு பிரித்தானிய கிழக்கிந்திய நிறுவனத்தின் செயலாளர் அலுவலகத்தில் உதவியாளராக நியமிக்கப்பட்டார். 1808-ஆம் ஆண்டு பினாங்கு மாவட்ட ஆட்சியர் அலுவலகத்தில் உதவியாளராக நியமிக்கப்பட்டார். 1810-ஆம் ஆண்டு மலாக்காவில் துணை மாவட்ட ஆட்சியராக நியமிக்கப்பட்டு அதே 1810-ஆம் ஆண்டு பதவி உயர்வு பெற்றார்.

### தலைமைப் பொருளாளர்

1830 நவம்பர் 12-ஆம் தேதி, அவர் நீரிணைக் குடியேற்றங்களின் 2-ஆவது ஆளுநராகப் பொறுப்பேற்ற அவர், பின்னர் சிங்கப்பூர், பினாங்கு மற்றும் மலாக்கா ஆகிய நீரிணைக் குடியேற்றப் பகுதிகளின் தலைமைப் பொருளாளராகவும் மூன்று ஆண்டுகள் பொறுப்பு வகித்தார். 

1841-ஆம் ஆண்டில், அவர் இங்கிலாந்து திரும்பிச் சென்று, 1848-ஆம் ஆண்டு வரையில் இலண்டன் மேரிலேபோன் நகரில் வசித்து வந்தார். ஆனாலும் பின்னர் பினாங்குக்குத் திரும்பி வந்தார். பினாங்கில் அவர் தம் எண்பதாவது வயதுகள் வரை வாழ்ந்தார். ஏப்ரல் 1874 வாக்கில், அவர் கடைசியாக இங்கிலாந்திற்குத் திரும்பிச் சென்று போர்ட்ஸ்மவுத் நகரில் குடியேறினார். ஆறு ஆன்டுகள் கழித்து அவர் நவம்பர் 4, 1880 அன்று காலமானார்.

## மேலும் காண்க
* ராபர்ட் புல்லர்டன்
* மலாக்கா ஆளுநர்
* நீரிணை குடியேற்றங்களின் ஆளுநர்கள் பட்டியல்
* பிரித்தானிய கிழக்கிந்திய நிறுவனம்

## மேற்கோள்கள்

## வெளி இணைப்புகள்

பகுப்பு:1789 பிறப்புகள்
பகுப்பு:1880 இறப்புகள்
பகுப்பு:சிங்கப்பூரில் பிரித்தானிய ஆட்சி
பகுப்பு:பினாங்கு வரலாறு
பகுப்பு:பினாங்கு அரசு
பகுப்பு:பிரித்தானிய மலாயா‎
அட்டமி விரதம்

**அஷ்டமி விரதம்**, பௌர்ணமிக்கு பின்வரும் தேய்பிறை அட்டமி திதி அன்று விரதம் இருந்து சிவபெருமானின் அம்சமான  ஸ்ரீ பைரவர் சன்னதியில் பஞ்சதீபம் ஏற்றி வழிபட்டால் காலத்தினால் தீர்க்க முடியாத தொல்லைகள் நீங்கும் என்பது இந்து சமய மக்களின் நம்பிக்கையாகும். தொடர்ந்து எட்டு அஷ்டமியில் பைரவரை விரதம் இருந்து வழிபட்டு வந்தால் இழந்த பொருட்களை மீண்டும் பெறலாம். அடகுவைத்த நகைகளை திருப்பும் வாய்ப்பும் கிட்டும். தேனும், பாலும் கலந்து பைரவருக்கு அபிஷேகம் செய்தால் எதிர்ப்புகள் அகலும். செவ்வாய்க் கிழமை தீபமேற்றி வழிபட்டால் வராத கடன்கள் கூட வசூலாகும். வாழ்க்கை வளமாகும்.

பைரவரை வழிபாடு செய்வதால் வறுமை, பகைவர்களின் தொல்லைகள், பயம் நீங்கி அவர் அருளால் அஷ்ட ஐஸ்வர்யங்களும், தன லாபமும், வியாபார முன்னேற்றம், பணியாற்றும் இடத்தில் தொல்லைகள் நீங்கி மனத்தில் மகிழ்ச்சியை பெறலாம். வெல்லம் கலந்த பாயசம், உளுந்து, வடை, பால், தேன், பழம், வில்வ இலைகளால் பைரவருக்கான மூல மந்திரம் சொல்லி அர்ச்சனை செய்ய தொழில் விருத்தியாகும்.

## மாத அட்டமி விரதப் பலன்கள்
பைரவரை கீழ்கண்ட மாதங்களில் அட்டமி விரதம் இருந்து வழிபட்டால் கீழ்கண்ட பலன்கள் கிடைக்கும் என்பது இந்துக்களின் நம்பிக்கை.
# சித்திரை - மனக்குழப்பம் தீரும், தம்பதிகள் ஒற்றுமை ஏற்படும்
#  வைகாசி - கடன் சுமை தீரும்
#  ஆனி - கல்வியில் மேன்மை அடையலாம்.
# ஆடி - லட்சுமி கடாட்சம் பெருகும்.
# ஆவணி - நவகிரகதோஷம் விலகும்.
# புரட்டாசி - ஆயுள் விருத்தி உண்டாகும். பித்ரு தோஷம் விலகும்.
# ஐப்பசி - சகோதர பகை நீங்கி ஒற்றுமை  ஏற்படும்.
# கார்த்திகை - தனவரவு ஏற்பட்டு செல்வம் பெருகும்
# மார்கழி - தொழில் விருத்தி அடையும்.
# தை - மனபயம் விலகும், உயர் பதவி கிடைக்கும்.
# மாசி - போட்டிகளில் வெற்றி பெறலாம்.
# பங்குனி - திருமணத்தடை உள்ளிட்ட தடைகள் யாவும் விலகும்.
## மேற்கோள்கள்

பகுப்பு:இந்து சமய விரதங்கள்
தாசோனைட்டு

**தாசோனைட்டு** (*Tausonite*) என்பது  SrTiO3என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாசோனைட்டு இசுட்ரோன்சியம் தைட்டனேட்டின் அரிதான இயற்கை கனிம வடிவமாகும். சிவப்பு முதல் ஆரஞ்சு பழுப்பு வரையிலான நிறத்தில் கனசதுர படிகங்களாகக் காணப்படுகிறது.

பன்னாட்டு கனிமவியல் சங்கம் தாசோனைட்டு கனிமத்தை Tauஎன்ற குறியீட்டால் அடையாளப்படுத்துகிறது.

இக்கனிமம் பெரோவ்சிகைட்டு குழுவைச் சேர்ந்ததாகும்.

முதன்முதலில் 1982 ஆம் ஆண்டு உருசியாவின் கிழக்கு-சைபீரியப் பகுதியில் உள்ள தாசோனைட்டு பகுதியில் இக்கனிமம் கண்டுபிடிக்கப்பட்டு விவரிக்கப்பட்டது. உருசியப் புவி வேதியியலாளர் லெவ் விளாடிமிரோவிச் தாசோனின் (1917–1989) நினைவாகப் பெயரிடப்பட்டது. தாசோனைட்டு கனிமம் பராகுவே நாட்டிலும் சப்பான் நாட்டிலும் கிடைக்கிறது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:தைட்டானியம் கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:கனசதுரக் கனிமங்கள்
கோயில் நடனம்

**கோயில் நடனம்** (*Temple dance*) என்பது ஆகமங்களால் பரிந்துரைக்கப்பட்ட  கோயில் விழாக்களின் போது சதிராட்டம், மஹரி நடனம் மற்றும் பரதநாட்டியம் போன்ற நடனங்கள் ஆடுவது, கோயில் சடங்குகளில் ஒரு பகுதியாகும்.இந்தியாவின் பண்டையக் கோயில் நடனங்களின் தடயங்கள் பரதநாட்டியம் மற்றும் ஒடிசியில் காணப்படுகிறது.

தமிழ்நாட்டுக் கோயில்களில் சதிராட்டம் ஆடும் உரிமை தேவரடியாள்களுக்கு மற்றும் இருந்தது. மேலும் சதிராட்டத்திற்கு சின்னமேளத்தினர் இசை வாத்தியங்கள் இசைக்கும் உரிமை உள்ளவர்கள். 
## மேற்கோள்கள்

பகுப்பு:இந்திய நடனங்கள்
மஞ்சேரி வெங்கடாசலம்

**மஞ்சேரி வெங்கடாசலம்** (*Manjeri Venkatachalam*) என்பவர் சான் அண்டோனியோவில் உள்ள டெக்சாசு பல்கலைக்கழகத்தின் சுகாதார அறிவியல் மையத்தில் உள்ள லாங் மருத்துவப் பள்ளியில் உயிர்வேதியியல் பேராசிரியராகவும் நோயியல் நிபுணராகவும் உள்ளார். முதன்மையாக சிறுநீரக நோயியல் மற்றும் குருத்தணுக்கள் சிகிச்சையில் ஆய்வு செய்கிறார்.

## கல்வி
வெங்கடாசலம் 1962 ஆம் ஆண்டு கல்கத்தா மருத்துவக் கல்லூரியில் மருத்துவத்தில் இளநிலை பட்டம் பெற்றார். 1979 ஆம் ஆன்டு முதல் சான் அண்டோனியோவில் உள்ள டெக்சாசு பல்கலைக்கழக சுகாதார அறிவியல் மையத்தில் நோயியல் பேராசிரியராகப் பணியாற்றி வருகிறார்.

## மேற்கோள்கள்


## வெளி இணைப்புகள்
*

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:உயிர்வேதியியலாளர்கள்
ஐதரசன் டைசல்பைடு

**ஐதரசன் டைசல்பைடு** (*Hydrogen disulfide*) என்பது H2S2என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். இந்த ஐதரசன் சால்கோசனைடு கற்பூரம் போன்ற வாசனையுடன் கூடிய வெளிர் மஞ்சள் நிற ஆவியாகும் திரவமாகும். ஐதரசன் சல்பைடு (H2S) மற்றும் தனிம கந்தகமாக இச்சேர்மம் எளிதில் சிதைகிறது.

## கட்டமைப்பு
ஐதரசன் டைசல்பைடு மூலக்கூறில் உள்ள அணுக்களின் இணைப்பு H−S−S−H ஆகும். ஐதரசன் டைசல்பைடு சேர்மத்தின் அமைப்பு ஐதரசன் பெராக்சைடைப் போன்றது, C2 புள்ளி குழு சமச்சீர் கொண்டது. இரண்டு மூலக்கூறுகளும் தெளிவாகத் தளமற்றவை. Ha−S−S மற்றும் S−S−Hb தளங்களுக்கு இடையிலான இருமுகக் கோணம் 90.6° ஆகும். H2O2 சேர்மத்தில் உள்ள 111.5° உடன் ஒப்பிடும்போது. H−S−S பிணைப்புக் கோணம் 92° ஆகும். கலப்பினப்படுத்தப்படாத இது ஈரிணைதிற கந்தகத்திற்கு 90 பாகை கோணத்திற்கு அருகில் உள்ளது.

## தயாரிப்பு
பாலிசல்பேன்களை (H2Sn) உடைப்பதன் மூலம் ஐதரசன் டைசல்பைடை தயாரிக்கலாம். 

:H2Sn → H2S2 + Sn−2

முக்கிய அசுத்தம் டிரைசல்பேன் (H2S3) ஆகும். முன்னோடி பாலிசல்பேன் ஐதரோகுளோரிக் அமிலம் நீரிய சோடியம் பாலிசல்பைடுடன் வினைபுரிவதன் மூலம் உற்பத்தி செய்யப்படுகிறது. பாலிசல்பேன் எண்ணெயாக வீழ்படிவாகிறது.

## வினைகள்
நீர் அல்லது ஆல்ககால்களுடன் தொடர்பு கொள்ளும்போது, ​​ஐதரசன் டைசல்பைடு சுற்றுப்புற நிலைமைகளின் கீழ் உடனடியாக ஐதரசன் சல்பைடு மற்றும் கந்தகமாக சிதைவடைகிறது.

இது ஐதரசன் சல்பைடை விட அதிக அமிலத்தன்மை கொண்டது. ஆனால் காடித்தன்மை எண் இருப்பதாக தெரிவிக்கப்படவில்லை.

கரிம கந்தக வேதியியலில், ஐதரசன் டைசல்பைடு ஆல்க்கீன்களுடன் சேர்த்து டைசல்பைடுகள் மற்றும் தயோல்களைக் கொடுக்கிறது.

## உடல்நல பாதிப்புகள்
அதிக செறிவுகளில், தலைச்சுற்றல், திசைதிருப்பல் மற்றும் இறுதியில் மயக்கத்தை ஏற்படுத்தும்.

## மேற்கோள்கள்

## உசாத்துணை
*
*Georg Brauer: *Handbook of Preparative Inorganic Chemistry* Volume I, page 391, Wiley, 1963.
*von Richter, Victor: Translated by Edgar F Smith, "A Text-Book of Inorganic Chemistry", Page 111, P. Blakiston, Son & Co., 1893

பகுப்பு:ஐதரசன் சேர்மங்கள்
பகுப்பு:டைசல்பைடுகள்
மிர்சியா பார்லிகிராசு

**மிர்சியா பார்லிகிராசு** (*Mircea Pârligras*) என்பவர் உருமேனிய நாட்டைச் சேர்ந்த ஒரு சதுரங்க கிராண்ட்மாசுட்டர் ஆவார். 1980 ஆம் ஆண்டு திசம்பர் மாதம் 28 ஆம் தேதியன்று இவர் பிறந்தார். மிர்சியா-எமிலியன் பார்லிகிராசு என்ற பெயராலும் அறியப்படுகிறார். இரண்டு முறை உருமேனிய சதுரங்க வாகையாளர் பட்டத்தை வென்றுள்ளார். பிடே அமைப்பு 2002 ஆம் ஆண்டு இவருக்கு கிராண்டு மாசுட்டர் பட்டத்தை வழங்கியது.
 
## சதுரங்க வாழ்க்கை
2007 ஆம் ஆண்டில், அக்ரோபோலிசு பன்னாட்டு சதுரங்கப் போட்டியில் கிரில் சியார்ச்சிவ்வு, திமிட்ரியோசு மாசுட்ரோவாசிலிசு, வாடிம் மலகாட்கோ, கிறிசுடோசு பனிகாசு மற்றும் திமிட்ரி சுவெதுசுகின் ஆகியோருடன் சம புள்ளிகள் பெற்று 2ஆவது–7ஆவது இடத்தைப் பிடித்தார். 2010 ஆம் ஆண்டில், கிரீசு நாட்டின் ரெதிம்னோவில் நடந்த 2ஆவது பன்னாட்டு சதுரங்கப் போட்டியில் யூரி கிரிவோருச்கோ, கேப்ரியல் சர்கிசியன், செர்கி வோல்கோவ், பெலா கோட்டெனசுவிலி மற்றும் விளாடிசுலாவ் போரோவிகோவ் ஆகியோருடன் சம புள்ளிகள் எடுத்து 1ஆவது–6ஆவது இடத்தைப் பிடித்தார். 2011 ஆம் ஆண்டில், போசுனியாவின்  சாரயேவோவில் நடந்த 41ஆவது பன்னாட்டு  போசுனா போட்டியில் போர்கி பிரிடோசெவிக்கு மற்றும் இராண்ட் மெல்குமியானுடன் சம புள்ளிகள் எடுத்து 2அவது–4ஆவது இடத்தைப் பிடித்தார். 2011 காண்டி-மான்சிசுக்கு உலகக் கோப்பை போட்டியின் 3ஆவது சுற்றில் யூ யாங்கி மற்றும் சோல்டன் அல்மாசியை வீழ்த்தி முன்னேறினார். விரைவான சமநிலை முறிவு ஆட்டங்களில் பீட்டர் எய்ன் நீல்சனால் வெளியேற்றப்பட்டார்.

2002, 2004, 2006 மற்றும் 2008 ஆம் ஆண்டுகளில் நடந்த சதுரங்க ஒலிம்பியாடு போட்டிகளில் உருமேனியாவுக்காக விளையாடினார்.

## மேற்கோள்கள்

## வெளி இணைப்புகள்
*
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:உருமேனிய சதுரங்க வீரர்கள்
பகுப்பு:சதுரங்கப் பேராதன்கள்
பஞ்சோலி

**பஞ்சோலி** (*Pancholi*) அல்லது அகிர் பஞ்சோலி என்பவர்கள் இந்தியாவின் குசராத்து மாநிலத்தில் வாழும் அகிர் இனக்குலத்தவர்கள். இவர்கள் கிருஷ்ணருடன் சேர்ந்து கோகுல் பிருந்தாபனிலிருந்து துவாரகாவிற்கு இடம்பெயர்ந்ததாகவும், காலப்போக்கில் துவாரகாவிலிருந்து சௌராட்டிரா பகுதியின் பல்வேறு இடங்களில் குடியேறி குடியேறியதாகவும் நம்பப்படுகிறது.

## மேற்கோள்கள்

பகுப்பு:இந்திய இனக்குழுக்கள்
சந்தர்கோட்

**சந்தர்கோட்** (*Chanderkot*), இந்தியாவின் ஜம்மு காஷ்மீர் ஒன்றியப் பகுதியில் உள்ள இராம்பன் மாவட்டத்தில் உள்ள கிராம ஊராட்சி ஆகும். சந்தர்கோட் கிராமம் இராம்பன் மாவட்டத் தலைமையிடமான இராம்நகரத்திற்கு தென்கிழக்கே  42.6 கிலோமீட்டர் தொலைவிலும், ஜம்முவிற்கு  வடகிழக்கே 110 கிலோமீட்டர் தொலைவிலும்; சிறிநகருக்கு தென்கிழக்கே 137 கிலோமீட்டர் தொலைவிலும் உள்ளது.
## புவியியல்
பிர் பாஞ்சல் மலைத்தொடரில், கடல் மட்டத்திலிருந்து 1,156 மீட்டர் உயரத்தில் சந்தர்கோட் கிராமம் உள்ளது.  இது செனாப் ஆற்றின் இடது கரையில் அமைந்துள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 255  குடியிருப்புகள்  கொண்ட  சந்தர்கோட் கிராம ஊராட்சியின்  மக்கள் தொகை 1501 ஆகும். அதில் 872 ஆண்கள் மற்றும் 629   பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 14.46% வீதம் உள்ளனர்.  பாலின விகிதம் 1000 ஆண்களுக்கு  721 பெண்கள் வீதம் உள்ளனர். சராசரி எழுத்தறிவு  69.08% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே  65 மற்றும் 307 ஆக உள்ளனர்.
## கல்வி
* அரசு உயர்நிலைப் பள்ளி, சந்தர்கோட்
* அரசு மேனிலைப் பள்ளி
* அரசு கஸ்துரிபாய் காந்தி மகளிர் வித்தியாலயம்
## இதனையும் காண்க
* பனிஹால்-காசிகுண்ட் சுரங்கச்சாலை
## சாலைப் போக்குவரத்து
சந்தர்கோட் வழியாகச் செல்லும் தேசிய நெடுஞ்சாலை எண் 44 இராம்பன், சிறிநகர் மற்றும் ஜம்மு நகரங்களை இணைக்கிறது.

## மேற்கோள்கள்

 
பகுப்பு:இராம்பன் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
தங்கமணி கோபிநாத்

**தங்கமணி கோபிநாத்** (*Thankamani Gopinath*) (27 மார்ச் 1918-28 டிசம்பர் 1990) என்ற திருமணப் பெயரால் அறியப்பட்ட **மங்கத் முலக்கால் தங்கமணி** (*Mangat Mulaykkal Thankamani*) கேரளாவைச் சேர்ந்த மோகினியாட்ட நடனக் கலைஞரும் நடன ஆசிரியரும் ஆவார். நடனக் கலைஞர் குரு கோபிநாத் அவர்களின் மனைவியான இவர் தனது கணவருடன் இணைந்து நிகழ்ச்சிகளை நடத்தி வந்தார். இவர் கேரள கலாமண்டலத்தில் மோகினியாட்டத்தை பயில சேர்ந்த முதல் மாணவியாவார். கேரளாவில் பெண்கள் முன்னேற்ற வரலாற்றில் முக்கியமானவர்களில் ஒருவராகக் கருதப்படும் தங்கமணி, கேரளாவில் நடனத்தைக் கற்றுக்கொள்வதும் நிகழ்த்துவதும் பெண்களுக்கு தடை செய்யப்பட்டிருந்த காலத்தில் மோகினியாட்டத்தைக் கற்றுக்கொண்டார். 1941 ஆம் ஆண்டு வெளியான *பிரகலாதா* என்ற மலையாளத் திரைப்படத்தில் ஒரு பாடலை பாடி அதில் நடித்தும் உள்ளார்.

## வாழ்க்கை வரலாறு
தங்கமணி 27 மார்ச் 1918 அன்று இன்றைய திருச்சூரின் புறநகர்ப் பகுதியான குன்னங்குளம் என்ற இடத்தில் பந்தலாட்டு கோவிந்தன் நாயர் மற்றும் மங்கத் முளக்கல் குஞ்ஞிகாவம்மாள் ஆகியோருக்குப் பிறந்தார். வள்ளத்தோள் நாராயண மேனன் கேரள கலாமண்டலத்தைத் தொடங்கியபோது, அங்கு தங்கமணி மோகினியாட்டம் பயில முதல் மாணவியாகச் சேர்தார். 

தங்கமணி 1936 செப்டம்பரில் குரு கோபிநாத்தை மணந்தார். தனது கணவர் குரு கோபிநாத்துடன் சேர்ந்து மலையாளத்தின் மூன்றாவது பேசும்படமான திரைப்படமான *பிரகலாதா*வில் (1941) இரண்யகசிபுவின் மனைவி கயாது வேடத்தில் நடித்த ஆரம்பகால நடிகைகளில் ஒருவரானார். கதாநாயகியாக நடிப்பதோடு, இந்தப் படத்திலும் ஒரு பாடலையும் பாடியிருந்தார். திருமணத்திற்குப் பிறகு தங்கமணி படிப்படியாக மோகினியாட்டம் ஆடுவதை நிறுத்திக் கொண்டார். இவர்கள் ஒன்றாக இணைந்து, கேரள நடனம் (முதலில் கதகளி நடனம் என்று பெயரிடப்பட்டது) என்ற புதுமையான நடன பாணியை உருவாக்கி பிரபலப்படுத்தினர். தங்கமணியின் பந்தடி நடனம், உதயனா வர்ணனை ஆகியவற்றுடன் இராதாகிருஷ்ணன், சிவபார்வதி, இலட்சுமி நாராயணன் மற்றும் அசோகவன சீதை போன்றக் கருப்பொருட்களுடன் கூடிய நடனங்கள் அப்போது தென்னிந்தியா முழுவதும் பிரபலமாக இருந்தன.
## பிற்கால வாழ்க்கை
திருவிதாங்கூரில் முதன்முதலில் நிறுவப்பட்ட ஸ்ரீ சித்ரோதயா என்ற நடனக் கல்லூரியில் தங்கமணி நடனம் கற்பித்தார். லலிதா, பத்மினி, ராகினி, பவானி செல்லப்பன், மங்களா மற்றும் லட்சுமி போன்ற பிரபலங்களுக்கும் இவர் ஆசிரியராக இருந்துள்ளார்.

## இறப்பு
தம்பதியினர் 1940 மற்றும் 1950 களில் இந்தியாவில் மிகவும் பிரபலமான நடனக் கலைஞர்களாக இருந்தனர். 1960களின் பிற்பகுதியில் நடனமாடுவதை விட்டு வெளியேறிய தங்கமணி, திருவனந்தபுரம் வட்டியூர்காவு என்ற இடத்திலுள்ள விஸ்வ கலா கேந்திரம் பரண சமிதியில் உறுப்பினரானார். குரு கோபிநாத் இறந்து மூன்று ஆண்டுகளுக்குப் பிறகு, 1990 டிசம்பர் 28 அன்று தங்கமணி இறந்தார்.

## மேற்கோள்கள்

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:மலையாளத் திரைப்பட நடிகைகள்
பகுப்பு:மலையாள மக்கள்
பகுப்பு:1990 இறப்புகள்
பகுப்பு:1918 பிறப்புகள்
மதுலிதா மொகாபத்ரா

**மதுலிதா மொகாபத்ரா** (*Madhulita Mohapatra*) (பிறப்பு 1978) இந்தியப் பாரம்பரிய நடனமான ஒடிசி நடனக் கலைஞர் ஆவார். 20 ஆண்டுகளுக்கும் மேலாக சம்பல்புரி நாட்டுப்புற நடனக் கலைஞராகவும் உள்ளார். கடந்த 15 ஆண்டுகளாக ஒடிசி மற்றும் சம்பல்புரி நாட்டுப்புற நடனத்தை நிகழ்த்தியும் கற்பித்தும் வருகிறார். ஜூன் 2008 இல் பெங்களூரில் ஒடிசிக்கான ஒரு பள்ளியைத் தொடங்கினார். அங்கு இவர் நடன இயக்குனராகவும், பயிற்சியாளராகவும் உள்ளார்.

மதுலிதா இந்தியக் கலாச்சார உறவுக் குழுவின் பட்டியலிடப்பட்ட கலைஞர் ஆவார். மேலும் தூர்தர்ஷனில் தரப்படுத்தப்பட்ட கலைஞராகவும் உள்ளார்.

## ஆரம்பகால வாழ்க்கை
ஒடிசாவின் களஹாண்டி மாவட்டத்தில் உள்ள பவானிபட்னாவில் மதுலிதா பிறந்தார். வணிகம் மற்றும் வணிக நிர்வாகத்தில் முதுகலைப் பட்டம் பெற்றார். ஆரம்பத்தில் பவானிபட்னாவின் கலஹாண்டி கலா கேந்திராவில் குரு கிருஷ்ணா சந்திர சாகுவிடம் நடன அடிப்படைகளைக் கற்றுக்கொண்டார். பத்மசிறீ குரு கங்காதர் பிரதான், பத்மஸ்ரீ குரு அருணா மொகந்தி மற்றும் குரு பவித்ர குமார் பிரதான் ஆகியோரின் வழிகாட்டுதலின் கீழ் ஒடிசா நடன அகாதமியில் தனது பயிற்சியை மேற்கொண்டார். இவர் தகவல் தொழில்நுட்ப பொறியாளரான இம்ரான் என்பவரை மணந்தார். திருமணத்திற்குப் பிறகு, தனது வேலையை விட்டுவிட்டு 2008 ஆம் ஆண்டில் தனது கணவருடன் பெங்களூருக்கு குடிபெயர்ந்தார். பின்னர் தென்னிந்தியாவில் ஒடிசி நடன கலாச்சாரத்தை பரப்புவதற்காக நிருத்யந்தர் அகாதமி என்ற நடனப் பள்ளியைத் தொடங்கினார். இதைத் தவிர இவர் கிரயக் கணக்கீட்டுக் கணக்காளராகவும் இருக்கிறார்.

## ஒடிசி மற்றும் மணிப்பூரி நடன வடிவங்களின் கலவை
கொல்கத்தாவைச் சேர்ந்த பிரபலமான மணிப்புரி  கலைஞர் பிம்பாவதி தேவியுடன் இணைந்து ஒடிசி-மணிப்பூரி ஜுகல்பந்தி என்ற தலைப்பில் நவம்பர் 2023 இல் ஒடிசி மற்றும் மணிப்புரி நடன வடிவங்களின் இணைப்பைக் கொண்ட நிகழ்ச்சிகளை மதுலிதா நடத்தினார்.

## விருதுகள்

* ஜூலை 2019 இல், ஒடிசி நடனத்திற்காக 2018 ஆம் ஆண்டிற்கான சங்கீத நாடக அகாதமியின் உஸ்தாத் பிஸ்மில்லா கான் யுவ புரஸ்கார் இவருக்கு வழங்கப்பட்டது.
* கர்நாடக அரசின் கெம்பேகவுடா விருது 
* இவர் 2017 ஆம் ஆண்டு இணைய முயற்சிகள் மேம்பாட்டு நிதிய விருதைப் பெற்றார்.
* பெங்களூரு கதகளி மற்றும் கலைச் சங்கத்தின் யுவ கலா பிரதிபா விருது.
* ஜிடிஎஃப் மகளிர் சிறப்பு விருது 

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:ஒடிசி நடனக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1978 பிறப்புகள்
இரியா கோடாலி

**இரியா கோடாலி** (*Riya Kodali*) ஓர் இந்திய ஆடைகலன் வடிவமைப்பாளரும் வலைப்பதிவரும் ஆவார். *பெமினா மிஸ் திவா*, *பெங்களூர் பேஷன் வீக்* மற்றும் தி டைம்ஸ் ஆஃப் இந்தியா நடத்திய நிகழ்வுகள் உள்ளிட்ட குறிப்பிடத்தக்க ஆடை அலங்கார நிகழ்ச்சிகளில் இவரது தொகுப்புகள் காட்சிப்படுத்தப்பட்டதன் மூலம், அத்துறையில் தான் செய்த பங்களிப்புகளுக்காக அங்கீகாரம் பெற்றுள்ளார். லிசா ரே, ஊர்வசி ரவுத்தேலா போன்ற திரை பிரபலங்கள் இவரது வடிவமைப்புகளை அணிந்து மேடையில் நடந்து சென்றுள்ளனர்

## தொழில் வாழ்க்கை
இரியா கோடாலி, மிச்சிகனிலுள்ள டிட்ராயிட்டில் தனது வாழ்க்கையைத் தொடங்கினார். அங்கு தனது கலைப்படைப்புகள், ஓவியங்கள் மற்றும் வடிவமைப்பாளர் சேகரிப்புகளைக் கொண்ட கண்காட்சிகளை நடத்தினார். தனது ஆடை வடிவமைப்பு முயற்சிகளுக்கு கூடுதலாக 2015 ஆம் ஆண்டில், பெங்களூரின் கோரமங்கலம் எனும் இடத்தில் தனது வடிவமைப்பு அரங்கத்தை நிறுவினார்.

## சொந்த வாழ்க்கை
இரியா கோடாலி கருநாடகாவின் மைசூரில் பிறந்து வளர்ந்தவர். அங்கு தனது ஆரம்பக் கல்வியை முடித்தார். பின்னர் தனது உயர்கல்விக்காக மிச்சிகனில் உள்ள டெட்ராய்ட்டுக்கு குடிபெயர்ந்தார். 

## விருது

* இந்தியாவின் வெளியுறவுத் துறை அமைச்சகத்தால் “ஆசியாவின் பெண் பொருள் 2018” என்ற விருது வழங்கப்பட்டது. 

## மேற்கோள்கள்

பகுப்பு:மைசூர் நபர்கள்
பகுப்பு:தெலுங்கு மக்கள்
பகுப்பு:1989 பிறப்புகள்
பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:வாழும் மக்கள்
சித்ரா மண்டல்

**சித்ரா மண்டல்** (*Chitra Mandal*) ஒரு வேதியியல் உயிரியலாளர். இவர் உயிரிமூலக்கூறு, சுகாதாரம் மற்றும் நோய் கட்டிப்பாட்டில் வேதி மூலக்கூறுகளின் பயன்பாடுகள் குறித்து ஆராய்ச்சி மேற்கொண்டார்.  இவர் புற்றுநோய்க்கான சிகிச்சையிலும் ஆய்வு மேற்கொண்டுள்ளார்.  

## தொழில்
இந்தியாவின் கொல்கத்தாவிலுள்ள இந்திய வேதியியல் உயிரியல் நிறுவனத்தின் செயல் இயக்குநராகப் பணியாற்றினார். 2014 - 2015 காலகட்டத்தில் மண்டல் தனது முனைவர் படிப்பை பெங்களுரில் உள்ள இந்திய அறிவியல் நிறுவனத்தில் உயிர் கரிம வேதியியல் துறையில் முனைவர் பட்டம் பெற்றார். பின்னர் இவர் பிலடெல்பியாவில் உள்ள பென்சில்வேனியா பல்கலைக்கழகத்தில் முனைவர் பட்டத்திற்குப் பிந்தைய ஆராய்ச்சியில் ஈடுபட்டார். 

இந்தியாவிற்குத் திரும்பிய பின்னர் அறிவியல் மற்றும் தொழில் துறை ஆராய்ச்சி மன்றம் மற்றும் இந்திய வேதியியல் உயிரியல் நிறுவனத்தில் சேர்ந்து தலைமை அறிவியலாளராகப் பணியாற்றினார். அதன் பின்னர் கொல்கத்தாவிலுள்ள புதுமை வளாகத்தின் தலைவராகவும் பின்னர் 2010 முதல் 2015 வரை அதன் இயக்குநராகப் பணியாற்றினார். 

இவரது ஆராய்ச்சியின் முக்கியத்துவம் உயிரி மூலக்கூறுகளின் கிளைகோசைலேசன் (ஒரு புரதங்கள் அல்லது கொழுமியங்களுடன் சர்க்கரைகளை இணைக்கும் வேதியியல் மாற்றம்) மற்றும் நோய் மேலாண்மை புற்றுநோய் கட்டி மற்றும் நோயெதிர்ப்புத் துறையில் அவற்றின் சாத்தியமான பயன்பாடு ஆகும். இந்த ஆய்வகம் இந்தியாவிற்குச் சொந்தமான மருத்துவ தாவரங்களைப் பயன்படுத்தி குறைந்த விலையில் நோயைக் குணப்படுத்தும தீர்வுகளையும் ஆராய்ந்து வருகிறது. எடுத்துக்காட்டாக புற்றுநோய் உயிரணுச் சிகிச்சையில் நச்சுத்தன்மையற்ற மூலிகை மூலக்கூறை அடையாளம் காண்பதாகும்.

## மேற்கோள்கள்

## வெளி இணைப்புகள்
* Cancer Biology & Inflammatory Disorder Division
* https://www.thehindu.com/sci-tech/science/csir-indian-institute-of-chemical-biology-scientist-has-28-papers-with-manipulated-duplicated-images/article27697386.ece

பகுப்பு:இந்திய அறிவியலாளர்கள்
பகுப்பு:வங்காள அறிவியலாளர்கள்
பகுப்பு:வங்காள வேதியியலாளர்கள்
பகுப்பு:வாழும் மக்கள்
அகந்தோசௌரா கொரோனாட்டா

***அகந்தோசௌரா கொரோனாட்டா*** (*Acanthosaura coronata*) என்பது ஓந்தி சிற்றினமாகும். இது பொதுவாக **முள்கிரீட பல்லி** என்று அழைக்கப்படுகிறது. இவை கிழக்கு கம்போடியா (வகை இடம்) மற்றும் வியட்நாமின் (லாம் டோங் மற்றும் டோங் நாய் மாகாணங்கள்) தாழ்நில வெப்பமண்டல காடுகளில் காணப்படுகின்றன. இங்கு இவை பகலாடி வகையாக வாழ்கின்றன. பெரும்பாலும் தரைக்கு அருகில் காணப்பட்டாலும், இவை உருமறைப்பு நிறத்தைக் கொண்டுள்ளன. மேலும் அச்சுறுத்தப்படும்போது மரங்களில் ஏறுகின்றன.

## மேற்கோள்கள்

பகுப்பு:ஓந்திகள்
பகுப்பு:அகந்தோசௌரா
இயோசு கப்ரியேல் கார்தோசோ கார்தோசோ

**இயோசு கப்ரியேல் கார்தோசோ கார்தோசோ** (*Jose Gabriel Cardoso Cardoso*) என்பவர் கொலம்பியா நாட்டைச் சேர்ந்த ஒரு சதுரங்க வீரராவார்.  2004 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார். பிடே அமைப்பு 2022 ஆம் ஆண்டு இவருக்கு சதுரங்க கிராண்டுமாசுட்டர் பட்டத்தை வழங்கியது. 

## சதுரங்க வாழ்க்கை
2020 ஆம் ஆண்டு திசம்பர் மாதத்தில் பிடே உலக வேட்பாளர்கள் & இளையோர் விரைவு சதுரங்க வாகையாளர் போட்டியின் திறந்தநிலை 16 வயதுக்கு உட்பட்டோர் போட்டியில் இவர் மூன்றாவது இடத்தைப் பிடித்தார்.

2023 ஆம் ஆண்டு சூன் மாதத்தில் XXIV மத்திய அமெரிக்க மற்றும் கரீபியன் விளையாட்டுப் போட்டிகளின் சதுரங்கப் போட்டியில் இரண்டாவது பலகையில் பிளிட்சு போட்டியின் திறந்த நிலை போட்டியில் தங்கப் பதக்கத்தை வென்றார்.

2025 ஆம் ஆண்டு ஏப்ரல் மாதத்தில் நடைபெற்ற சனாதிபதி கோப்பையில் டெக்சாசு ரியோ கிராண்டே பள்ளத்தாக்கு பல்கலைக்கழகத்திற்காக இவர் விளையாடினார். இவரது அணி முதல் இடத்தைப் பிடித்தது, ஆனால் சமநிலை முறிவு போட்டிக்குப் பிறகு  இரண்டாவது இடத்தைப் பிடித்தது.  தனது அணிக்காக இவர் அதிக புள்ளிகள் ஈட்டினார்.

2025 ஆம் ஆண்டு மே மாதத்தில் இவர் அமெரிக்க கண்டங்களிடையிலான சதுரங்கப் போட்டியில்  நான்காவது இடத்தைப் பிடித்தார். 2025 சதுரங்க உலகக் கோப்பைக்கான இறுதித் தகுதி இடத்தைப் பிடித்தார். உலகக் கோப்பை போட்டியில்  முதல் சுற்றில் பாடூர் இயோபாவால்  தோற்கடிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:2004 பிறப்புகள்
பகுப்பு:கொலம்பிய சதுரங்க வீரர்கள்
பகுப்பு:சதுரங்கப் பேராதன்கள்
அகந்தோசௌரா அர்மட்டா

**அகாந்தோசௌரா அர்மட்டா**  என்பது பொதுவாக கவச முள் கரடி அல்லது தீபகற்ப கொம்பு மர பல்லி என்று அழைக்கப்படும் ஓந்தி சிற்றினமாகும். அ. அர்மட்டா சீனா (ஹைனான்), மியான்மர், தாய்லாந்து, தீபகற்ப மலேசியா, சிங்கப்பூர், இந்தோனேசியா (சுமாத்திரா) ஆகிய நாடுகளில் காணப்படுகிறது.

## மேற்கோள்கள்

பகுப்பு:ஓந்திகள்
பகுப்பு:அகந்தோசௌரா
மட்டக்களப்பு மாநகர முதல்வர்களின் பட்டியல்

**[[மட்டக்களப்பு]] முதல்வர்** என்பவர் மட்டக்களப்பு மாநகர சபையின் தலைவர் ஆவார்.

## முதல்வர்களின் பட்டியல்
மட்டக்களப்பு நகரின் தலைவர்களும் முதல்வர்களும்:

### நகரசபைத் தலைவர்கள்
* ஜி. என். திசவீரசிங்கி - 1935 
* எம். சின்னையா - 1936-38
* என். எஸ். இராசையா - 1939-41
* எஸ். ஏ. செல்வநாயகம் - 1942-44
* கே. வி. எம். சுப்பிரமணியம் - 1945-47
* ஜே. எல். திசவீரசிங்கி - 1951-53
* டி. வேலுப்பிள்ளை - 1954-56
* ஏ. எஸ். டி. கனகசபை - 1957-1959

### மாநகரசபை முதல்வர்கள்
* செல்லையா இராசதுரை - 1967-68
* ஜே. எல். திசவீரசிங்கி - 1968-70
* கே. தியாகராஜா - 1971-73
* ஈ. அம்பலவாணர் - 1983
* செழியன் பேரின்பநாயகம் - 1994-99
* சிவகீதா பிரபாகரன் - 2008 - 2013
* சரவணபவன் தியாகராஜா - 2018 - 2023
* சிவம் பாக்கியநாதன் (2025 - )

## மேற்கோள்கள்
என்றி கோர்ன்

**என்றி கோர்ன்** (*Henri Korn*) என்பவர் பிரான்சு நாட்டின் பாரிசு நகரிலுள்ள பாசுட்டர் நிறுவனத்தில் பணிபுரிந்த ஒரு பிரெஞ்சு நரம்பியல் விஞ்ஞானி ஆவார். 1934 ஆம் ஆண்டு பிப்ரவரி மாதம் 15 ஆம் தேதியன்று இவர் பிறந்தார்.
 
## வாழ்க்கைக் குறிப்பு
நரம்பு மண்டலத்தில் ஒரு நியூரானில் இருந்து மற்றொரு நியூரானுக்கு சமிக்ஞைகள் அனுப்பப்படும் செயல்முறையான சினாப்டிக் அனுப்பும் வழிமுறைகள் பற்றிய கண்டுபிடிப்புகளுக்காக 1992 ஆம் ஆண்டு  பிலிப் ஆசருடன் இணைந்து கோர்னுக்கு இரிச்சர்ட் லவுன்சுபெரி விருது வழங்கப்பட்டது. பிலிப் ஆசர் சோதனைகளில் முக்கிய பங்கு வகிக்கும் குளுட்டமேட்டு ஏற்பிகளின் பண்புகள் பற்றிய அறிவை மேலும் வளர்த்தார். மேலும் என்றி கோர்ன் முதுகெலும்புகளின் மைய நரம்பு மண்டலத்தில் குவாண்டா வடிவத்தில் நரம்பியக்கடத்தியின் அடிப்படை வெளியீட்டை வெளிச்சத்திற்குக் கொண்டு வந்தார். 

2007 ஆம் ஆண்டில், நரம்பியல் இயற்பியல் இதழில் இயாக் நினியோ கோர்னின் தரவுகளை [3] மறு பகுப்பாய்வு செய்ததில், இவரது ஆராய்ச்சியின் முடிவுகள் சுயமானவை என்று கூறக்கூடிய கடுமையான முரண்பாடுகள் காணப்பட்டன. 

2023 ஆம் ஆண்டு நவம்பர் மாதம் 2 ஆம் தேதியன்று தனது 89 வயதில் என்றி கோர்ன் இறந்தார்.

## மேற்கோள்கள்

பகுப்பு:நரம்பியலாளர்கள்
பகுப்பு:1934 பிறப்புகள்
பகுப்பு:2023 இறப்புகள்
பகுப்பு:பிரெஞ்சு அறிவியலாளர்கள்
சாப்சர் கட்

**சாப்சர் கட்** ('Chapchar Kut') என்பது இந்தியாவின் மிசோரம் மாநிலத்தில் கொண்டாடப்படும் ஒரு திருவிழாவாகும். காடுகளை எரித்தபின் எஞ்சியுள்ளவைகளை சுத்தம் செய்தல் என்ற (ஜம் நடவடிக்கை) கடினமான செயல்பாடு முடிந்தபின் இத் திருவிழா நிகழ்த்தப்படும். ஜம் சாகுபடிக்காக மலை சரிவுகளில் காடுகளை அகற்றும்போது மக்களைத் தீங்கிலிருந்து காப்பாற்றிய கடவுள்களுக்கு நன்றி தெரிவிப்பதற்காக புத்தாண்டின் தொடக்கத்தில் இது கொண்டாடப்படுகிறது.

## தோற்றமும் வரலாறும்
சாப்சர் கட் திருவிழா கி.பி 1450–1700 இல் சீபுய் என்ற கிராமத்தில் தொடங்கியதாகத் தெரிகிறது. வேட்டைக்குச் சென்ற வேட்டைக்காரர்கள் வெறுங்கையுடன் கிராமத்திற்குத் திரும்பியபோது இந்தத் திருவிழா நடத்தப்பட்டது. ஏமாற்றத்தை ஈடுசெய்ய, கிராமத் தலைவர் அரிசி பீர் மற்றும் இறைச்சியுடன் ஒரு திடீர் விருந்தை ஏற்பாடு செய்தார். அப்போதிருந்து, ஒவ்வொரு ஆண்டும் சீபுய் கிராமத்தினரால் இத் திருவிழா மீண்டும் மீண்டும் நடத்தப்பட்டு மற்ற கிராமங்களுக்கும் பரவியது. சாப்சார் கட் முதன்முதலில் 1962 ஆம் ஆண்டு அய்சாலில் பெரிய அளவில் மீண்டும் புத்துயிர் பெற்றது. இருப்பினும் அது கிறிஸ்தவ விழுமியங்களைப் பின்பற்றவில்லை என்றும், அரிசி பீர் குடிப்பது போன்ற கிறிஸ்தவத்திற்கு முந்தைய கலாச்சார நடைமுறைகளை மீண்டும் நடைமுறைப் படுத்துவதாகவும் விமர்சிக்கப்பட்டது. இருப்பினும், இது 1973 ஆம் ஆண்டு ஆன்மிக நடைமுறை மற்றும் சேராவ் நடனம் இல்லாமல் தொடர்ந்தது. நவீன காலத்தில் பாரம்பரிய கலாச்சாரம் மறைந்து வருவதாக உணர்ந்ததால், திருவிழாவை விமர்சித்த தேவாலயங்கள் விழாவை எதிர்க்கவில்லை. சப்சார் கட் திருவிழா இப்போது ஆண்டுதோறும் மார்ச் மாதத்தில் நடத்தப்படுகிறது. தங்களிடையே நட்புறவை ஏற்படுத்தும் நோக்கத்துடன், மக்கள் தங்கள் அன்புக்குரிய பண்டிகையைக் கொண்டாட நடனமாடுகிறார்கள், நாடகங்களை நிகழ்த்துகிறார்கள், இசைக்கருவிகளை வாசிக்கிறார்கள்..

## கொண்டாட்டம்
thumb|சேராவ் நடனம், மிசோரம், 2014
[thumb|சாப்சர் கட் விழாவின் போது [சேரா நடனம்|சேராவ் நடனம் நிகழ்த்தப்படுகிறது.]]
வாய்வழி மரபுகள் சாப்சர் கட் முதன்முதலில் மியான்மரில் அருகிலுள்ள சீபுய் கிராமத்தில் கொண்டாடப்பட்டது என்று கூறுகின்றன. அங்கு மிசோக்கள் மற்றும் அவர்களின் உறவினர்களின் கணிசமான மக்கள் தொகை உள்ளது.  இந்த திருவிழாவில் குடிப்பதற்கும் சாப்பிடுவதற்கும் தங்களை ஈடுபடுத்திக் கொள்வார்கள். முதல் நாள் இரவில் இளம் ஆண்களும், பெண்களும் இரவு முழுவதும் நடனமாடுவார்கள். பெண்கள் வக்கிரியா என்ற ஒருவகை தலைக்கவசத்தை அணிந்து வருவார்கள். இந்த திருவிழாவிலிருந்தே சாய் நடனம் தோன்றியுள்ளது . தற்காலத்தில், பிப்ரவரி மாதத்தின் கடைசி பகுதியில் அல்லது மார்ச் மாதத்தின் தொடக்கத்தில் இந்த திருவிழா கொண்டாடப்படுகிறது. அப்போது ஜம் சாகுபடி செய்வதற்காக வெட்டப்பட்ட மரங்கள் மற்றும் மூங்கில் உலர விடப்படுகின்றன. இதனால் விவசாயிகளுக்கு ஓய்வெடுக்கவும் நேரம் கிடைக்கிறது.

சாப்சர் கட்டின் போது செய்யப்படும் முக்கிய நடவடிக்கைகள்:

* சாங்னாவ்-ஒருவருக்கொருவர் வாயில் வேகவைத்த முட்டைகளை விளையாட்டுத்தனமாக அடைக்கும் மிசோ வழக்கம்.
* நடனம்-சேராவ் நடனம் முக்கிய நடனமாக உள்ளது. ஆனால் குவால்லம், சேய்லாம், சாய் மற்றும் சரியம்கை போன்ற பிற நடனங்களும் நிகழ்த்தப்படுகின்றன. 
* இசை மற்றும் பாடல்-பாரம்பரிய மற்றும் நவீன கால இசை
* கலை, கைவினை மற்றும் புகைப்பட கண்காட்சி 
* சாப்சர் கட் நிகழ்ச்சிகள்.
* மிசோ பாரம்பரிய விளையாட்டுகள் மற்றும் ஆடை அணிவகுப்பு 
* பணியிடங்களில் பாரம்பரிய உடை அணிவது 
* இனக்குழுக்களின் உணவு வகைகளுடன் கூடிய கடைகள் 

## மேற்கோள்கள்

பகுப்பு:மிசோரத்தின் பண்பாடு
பகுப்பு:மார்ச்